Gaynor Llywelyn

## Lily Jane Thomas

**Cyn brifathrawes yn Ysgol y Mynach yw Gaynor Llywelyn. Symudodd i Gwmderi yn 2007 gyda'i merched Izzy a Lois Evans. Mae wedi bod yn briod a Colin Evans a Hywel Llywelyn.**

### **Cefndir**

Ganed Lili Jane Thomas yn 1974 yn Wrecsam, yn ferch i Elsie Thomas. Beichiogodd Elsie pan yn un ar bymtheg ac yn sgil pwysau cymdeithasol y cyfnod penderfynwyd rhoi'r ferch i gael ei mabwysiadu.

Magwyd Gaynor, fel y cafodd ei ail-henwi mewn teulu sefydlog, yn ymwybodol o'r ffaith ei bod wedi cael ei mabwysiadu a heb o ddiddordeb mewn darganfod mwy am ei theulu genedigol.

Mynychodd Gaynor y brifysgol yn Aberystwyth ble bu gyfarfod a Colin Evans a'i chwaer Yvonne. Bu'r tri yn perfformio gyda'i gilydd mewn band o'r enw'r Cloriau a datblygodd y berthynas rhwng Gaynor a Colin yn un rhamantus.

Priododd y ddau a dilynodd ddau o blant, Esyllt 'Izzy Evans' a Lois Evans.

### **Prifathrawes newydd Cwmderi**

Daeth Gaynor i Gwmderi yn 2007 fel prifathrawes newydd Ysgol y Mynach. Ond buan iawn a datgelwyd ei bod yn yn cuddio cyfrinach fawr - roedd hi'n byw mewn tlodi gyda'i dwy ferch, Izzy a Lois ers i'w chyn-wr, Colin, ddiflannu a'u gadael mewn strach ariannol.

Gweithiodd Gaynor yn galed i ad-dalu dyledion Colin, a llwyddo i brynu Llwyncelyn a sefydlu cartref clyd i'w phlant.

Dangosodd Gaynor gryn gadernid wrth groeawu Colin nôl i'w bywydau pan laniodd ar stepen eu drws. Does gan Gaynor fawr o amynedd â'i chyn-wr, ond pan fydd rhywbeth mawr i'i le, troi at Colin a wnaiff yn amlach na pheidio.

Canolbwyntiodd Gaynor ar ei gyrfa yn dilyn siom ei phriodas gyntaf ac fe gymerodd sbel iddi ymddiried yn unrhyw un arall. Cafodd ychydig o hwyl gyda Cai Rossiter, ac er i Ffion, ei dirprwy, brofi'n ddraenen yn ei hystlys, fe briododd Gaynor â Hywel Llywelyn yn 2012.

Cafodd ffling anaddas â Macs White cyn priodi Hywel er i Izzy gael ei threisio gan Macs flynyddoedd yn gynt.

Ar ôl darganfod ei bod hi'n disgwyl babi gyda Hywel, dewisiodd gael erthyliad, yn groes i'w ddymuniad e. Roedd yn benderfyniad a achosodd dipyn o boen meddwl iddi yn nes ymlaen iddi yn nes ymlaen pan feichiogodd Lois â babi Rhys, mab Hywel.

Ei gobaith mwya ar y pryd oedd y byddai Hywel a hithau'n cael mabwysiadu'r babi, Gwen, ond bu'n rhaid derbyn dewis Lois i'w rhoi i'w mabwysiadu gan deulu arall yn y pen draw.

Daeth diwedd i briodas Gaynor a Hywel pan gychwynodd e affer a Sheryl. Bu Hywel rhwng y ddwy am gyfnod ond pan ddatgelodd Sheryl ei bod yn disgwyl babi gofynnodd Gaynor am ysgariad.

Penderfynnodd Sheryl y dylai Hywel gael Llwyncelyn yn yr ysgariad ac er gwaetha dymuniadau Gaynor symudodd y ddau i fewn i'r ty a bu rhaid i'r tri gyd-fyw am gyfnod. Gaynor oedd gyda Sheryl pan gyrhaeddodd y babi. Er hyn oll bu Gaynor yn gefn i'w chyn-wr pan bu farw Meilyr, babi Hywel a Sheryl.

Cafodd Gaynor ffling byr gyda Eifion Rowlands ond trodd chwarae yn chwerw pan wnaeth Eifion fygwth lledaenu lluniau anweddus oedd Gaynor wedi rannu ag ef.

Cychwynodd Gaynor berthynas a Dr Elgan Pritchard pan symuodd i Gwmderi, a bu hi yn help mawr iddo dderbyn a dod i delarau gyda'i gyflwr PTSD.

### **Izzy yn dod adref**

Bu sioc i Gaynor un diwrnod wrth gyraedd adref i Lwyncelyn a gweld Izzy, ei merch yno. Wedi cyfnod yn trafeilio‘r byd a dysgu mewn ysgol dramor roedd Izzy wedi penderfynu dychwelyd i Gwmderi am gyfnod. Er ei bod yn gyndyn trafod y sefyllfa gyda’i theulu, mewn gwirionedd wedi llosgi allan oedd Izzy, yn methu ymdopi gyda’r gwaith.

Yn hapus o gael ei march adref perswadiodd Gaynor Izzy i drio am swydd yn y Fenter fel swyddog datblygu cymunedol - yn trefnu digwyddiadau i’r ifanc yn hybu’r gymraeg. Llwyddodd Izzy i blesio’r panel cyfweld a cafodd ei phenodi yn y sywdd er mawr siom i Sion.

Ar yr un pryd cychwynodd fagu diddordeb yn Eifion Rowlands. Wedi mynd ar ambell i ddêt gyfrinachol daeth Izzy i wybod am ddeurywioldeb Eifion a nid oedd hi’n hapus iawn ei fod wedi cuddio hunnu rhagddi. Er hynnu penderfynodd y ddau barhau a’u perthynas nes i Colin ddod i wybod am y peth. Datgelodd yntau y gwir wrth Gaynor ar gamgymeriad a doedd hi ddim yn hapus o gwbwl i glywed am y berthynas. Rai blynyddoedd yn flaenorol cafodd Gaynor ag Eifon berthynas fer a bu yntau yna yn bygwth Gaynor gyda lluniau yr oedd wedi gymryd ohoni. Er waethaf wrthwynebiad Gaynor parhaodd Izzy ag Eifion gyda’i perthynas.

Wrth i’r flwyddyn fynd yn ei flaen cychwynodd Izzy gymryd mantais yn ei swydd a gwneud cyfres o benderfyniadau anghyfrifol heb feddwl am ganlyniadau ei gweithredoedd megis gadael i Eifion edrych ar ôl y clwb carco ac yntau heb y gwiriadau cyfreithiol angenrheidiol a defnyddio arian yr antur er mwyn talu em ei gwyliau. Er mawr siom i Gaynor llwyddod Izzy i guddio ei thwyll drwy ddiwygio anfonebau gan yr Ysgol Gydol Oes.

### **Darganfod twyll Angharad**

Yn 2021 cychwynnodd sgîl effeithiau twyll Angharad Rogers ddod i'r wyneb. Bu cwpl o achosion ble bu i gerdyn banc Gaynor gael ei wrthod, ond ni feddyliai ormod am y peth gan fod yna bethau mwy ar ei meddwl. Roedd ei brwd ar symud o Gwmderi a cychwyn bywyd newydd mewn cartref newydd. Bu'n gwneud ymholiadau am godi tŷ ar dir Penrhewl ymysg nifer o opsiynau eraill. Yna darganfu Gaynor mai Hywel Llywelyn oedd wedi talu am driniaeth rehab Ffion Llywelyn, rhybeth a wnaeth iddi gwestiynu eu perthyna. Tyfodd yr amheuon hyn ymhellach pan glywodd fod Hywel wedi bod yn talu am wasanaethau rhyw digidol Lisa Morgan.

Er fod y cyfan yn ddigon iddi gysidro gorffen pethau gyda Hywel penderfynodd roi un cyfle arall iddo a'i wahodd ar wyliau gyda hi.

Wedi dychwelyd i Gwmderi bu sioc enfawr i'r cwpl wrth iddynt ddarganfod nid yn unig eu bod wedi cael eu cloi allan o Lwyncelyn, ond fod eu eiddo wedi diflanu a'r tŷ wedi'i werthu. Yn dilyn ymholiadau pellach daeth yn amlwg fod rhywun wedi bod yn defnyddio hunaniaeth Gaynor er mwyn cyflawni'r weithred. Cychwynnodd Gaynor amau pawb o'i chwmpas, yn gyntaf cyhuddai Britt Monk pan ddarganfu ei bod newydd fod ar wyliau drud, ac yna ei merch ei hun ar weld Izzy Evans yn cael ei cwestiynu gan yr heddlu.

Daeth yn amlwg fod taliadau amheus yn gadael cyfrif Izzy yn fisol i Thailand. Honnai Izzy mai i'r ysgol y bu'n gweithio ynddo oedd rhain yn mynd ond roedd gan ei mam amheuon. Aeth pethau o ddrwg i waeth i Izzy wedi i ymchwiliad gael ei agor yn yr Antur i fewn i faterion ariannol y cwmni yn dilyn galwad dienw. Bu'n' rhaid i Izzy gyfaddef i Matthew Price fod yna wirionedd y tu ôl i'r cyhuddiadau ac ei bod wedi bod yn cymeryd arian o'r Antur yn rheolaidd.

Llwyddodd Gaynor i gael yn ôl i mewn i'w chartref ond doedd dim nes at ddod at wraidd y twyll. Gyda'i Gaynor yn tyfu daeth i wybod gan yr heddlu bod ei pasbort wedi cael ei ddefnyddio yn Awstralia, rhywbeth oedd ond yn dyfnahu'r dirgelwch.

Yn ddiweddarach dychwelodd Angharad i Gwmderi unwaith eto i weld effeithion ei chynllwynio. Un o'r rhai cyntaf iddi ddod ar eu traws yn y pentref oedd Hywel Llywelyn ac o fewn dim roedd hi'n rhannu stori dorcalonnus am farwolaeth annisgwyl ei merch Delyth mewn damwain car gyda'i chyn-wr Jeremy.

Unwaith eto yn teimlo drosti a hithau'n honni fod ganddi unman arall i fynd cynigiodd Hywel lety iddi yn Llwyncelyn er waethaf teimladau Gaynor.

Gyda Gaynor eisoes dan straen enfawr, wedi colli ei eiddo a gyda dirgelwch pwy oedd wedi bod yn ei thwyllo yn ei phoeni cafodd Angharad lawer o hwyl yn dod rhwng hithau a Hywel. Bu'n chwarae triciau cyson i danseilio Gaynor gan gynnwys coginio swper i'r cwpwl oedd yn edrych yn union yr un fath ond rhoi fersiwn a blas perffaith i Hywel ac un anfwytadwy i Gaynor.

Drwy rannu straeon a Hywel am ei dyddiau yn y coleg, a honni fod Gaynor wedi cael 'breakdown' yn dilyn affêr gydag athro ceisiodd wneud iddi ymddangos fel petai Gaynor yn colli arni, rhywbeth ddaeth yn fwy credadwy pan gyhuddodd Gaynor Angharad yn gyhoeddus am ddwyn gemwaith ei mam. Pan ddatgelwyd bod dim arysgrif ar emwaith Angharad, yn wahanol i'r rhai gwreiddiol cychwynnodd Gaynor ei hun gwestiynu'r gwir.

Yr unig lygedyn o obaith i Gaynor oedd Colin Evans, a oedd wedi gweld llun ar ffôn Angharad yn ei dangos ar wyliau diweddar yn Awstralia, yr un lleoliad oedd pasbort Gaynor wedi cael ei ddefnyddio gan yr un oedd wedi ei thwyllo. Gydag ychydig o ymchwil daeth Gaynor hefyd i amau stori Angharad am farwolaeth ei merch, ac yn wir os oedd ganddi deulu yn y lle cyntaf.

Penderfynodd Gaynor wynebu Angharad gyda'i chyhuddiadau a chafodd sioc pan gyfaddefodd Angharad y cyfan, am y twyll, am werthu Llwyncelyn, y cyfan. Ond pan gododd Gaynor y ffôn i gysylltu â'r heddlu honnai fod mwy i ddod, â'i bod wedi trefnu popeth i wneud iddi ymddangos fod Gaynor yn rhan o'r twyll o'r cychwyn cyntaf.

Parhaodd Angharad i geisio creu bwlch rhwng Hywel a Gaynor drwy rannu negeseuon yr oedd hi wedi ei recordio ar ei ffôn, yn gyntaf o Gaynor yn trafod Sheryl Hughes ac am well ragolygon Esther o dan ei gofal hithau, ac yna clip wedi ei olygu o Hywel yn disgrifio Gaynor yn anffafriol.

Llwyddodd i hudo Gaynor i'r goedwig ar ymylon Gwmderi ble cafodd hithau sioc i ddarganfod nifer o'i chelfi a'i eiddo personol, gan gynnwys lluniau teulu wedi'i rhwygo a'u dinistrio. Cyfaddefodd Angharad y cyfan am ei throseddau ac am y rheswm y tu ôl i'r cyfan, ei bod eisiau dial ar Gaynor, nid yn unig am ddwyn Colin oddi arni ond hefyd am gael perthynas gyda'r athro, rhywbeth nad oedd yn wir.

Collodd Gaynor ei thymer ac wrth glywed Izzy yn dod ar ôl ei mam yn y pellter rhedai Angharad i ffwrdd. Wrth geisio ffoi cwympai a tharo ei phen ar garreg. Cysidrai Gaynor am eiliad ei tharo gyda charreg arall i sicrhau diwedd i'r poenydio ond llwyddai Izzy i'w pherswadio i beidio.

Wedi'r digwyddiad yn y goedwig lledaenodd y newyddion na Angharad oedd yn gyfrifol am y twyll ar Gaynor a hefyd ei bod wedi cael ei rhoi mewn coma yn dilyn ei anafiadau.